Anton Teetsov

Anton Teetsov (21. november 1889 Pärnu – 19. august 1941 Sevurallagi vangilaager, Sosva, Sverdlovski oblast) oli eesti pangandustegelane ja rahandusminister, kes esindas Põllumeestekogusid.

Ta õppis aastatel 1899–1908 Pärnu gümnaasiumis ja 1908–1913 Riia Polütehnikumi kaubandusosakonnas, lõpetas ülikooli.

Ta oli Riias kaalude ja mõõtude proovikojas praktikant (aastatel 1909–1911). Aastatel 1911–1917 oli ta Pärnu Vastastikuse Krediit-Ühisuse ametnik ja asjaajaja. Aastal 1917 oli ta Tallinnas Eesti Maavalitsuse pearaamatupidaja. Aastatel 1917–1923 oli ta Eesti Tarvitajateühisuste Keskühisuse direktor, 1923–1927 Eesti Kommertspanga direktorHomseid sünnipäewi, Anton Teetsov 50-aastane, Postimees (1886-1944), nr. 314, 20 november 1939 ning 1927–1928 Jaan Tõnissoni kolmandas valitsuses rahaminister.

Ta oli Pärnus Endla seltsi juhatuse liige, Esimese Eesti Kinnituse Seltsi (EEKS) juhatuse liige ja aastatel 1922–1927 esimees; oli aastast 1925 Kaubandus-Tööstuskoja I sektsiooni (panga ja kinnituse sektsiooni) liige (oli ka sektsiooni esimees), aastast 1926 Eesti Kirjastuse Ühisuse "Päevaleht" juhatuse liige ja aastatel 1919–1931 Tallinna Börsikomitee liigeEesti riigi-, avaliku- ja kultuurielu tegelased 1918–1938. I. Tallinn, 1939.

Teetsov oli tuntud filatelist ja Eesti ühe suurema margikogu omanikPärnu Postimees. 15. mai 2007.

Anton Teetsov arreteeriti NKVD poolt 14. juunil 1941 ja ta suri eeluurimisel 19. augustil 1941 Sverdlovski oblastis, Sosvas.

 Isiklikku 
Tema väimees Nikolai Viitak oli teedeminister 1937. aasta augustist kuni 1940. aasta juunini (Konstantin Pätsi viiendas valitsuses, Kaarel Eenpalu valitsuses ja Jüri Uluotsa valitsuses)http://muuseum.viljandimaa.ee/aastaraamat/2007/pihlak.pdf. Tema vend Aleksander Teetsov oli näitleja, lavastaja ja Endla teatri direktor.

 Tunnustus 
1930 Kotkaristi V klassi teenetemärkKes on kes Eesti majanduses 2000. Eesti Kaubandus-Tööstuskoda. Eesti Entsüklopeediakirjastus. Tallinn 2000 (lk. 279)
1939 Eesti Punase Risti III klassi teenetemärk

 Viited 

Kategooria:Eesti rahandusministrid
Kategooria:Eesti pankurid
Kategooria:Kaubandus-Tööstuskoja liikmed
Kategooria:Kaitseliidu Tallinna maleva liikmed
Kategooria:Eesti filatelistid
Kategooria:Korporatsioon Vironia liikmed
Kategooria:Pärnumaa Üliõpilaskogu liikmed
Kategooria:Tallinna Toompea Kaarli koguduse liikmed
Kategooria:Kotkaristi V klassi teenetemärgi kavalerid
Kategooria:Eesti Punase Risti III klassi teenetemärgi kavalerid
Kategooria:Eesti represseeritud isikud
Kategooria:Sündinud 1889
Kategooria:Surnud 1941